২০১০ সালের ফেব্রুয়ারিতে তুর্কমেনিস্তান জাতীয় ফুটবল দল পরিচালনার দায়িত্ব নেন ইয়াজগুলো হোজাগেলদিয়েও, যিনি এইচটিটিইউ আগাবাতে কাজ করতেন। তার নেতৃত্বেই দলটি ২০১০ এএফসি চ্যালেঞ্জ কাপে অংশ নিতে শ্রীলঙ্কায় গিয়েছিল। সেবারই তারা প্রথমবারের মতো ফাইনালে উঠে কিন্তু পেনাল্টি শ্যুটআউটে উত্তর কোরিয়ার বিপক্ষে হেরে যায়। সে বছরেই তুর্কমেনিস্তানের ফুটবল অ্যাসোসিয়েশন স্থানীয় কোচ এবং তৎকালীন এফসি রুবিন কাজানের প্রধান কোচ কুর্বান বারদিয়েভকে দলের দায়িত্ব নিতে আমন্ত্রণ জানিয়েছিল।

২০১১ সালের মার্চ মাসে কুয়ালালামপুরে অনুষ্ঠিত এএফসি চ্যালেঞ্জ কাপের বাছাই পর্বে পাকিস্তান, তাইওয়ানকে হারিয়ে এবং ভারতের সাথে ড্র করে তুর্কমেনিস্তান ২০১২ এএফসি চ্যালেঞ্জ কাপের চূড়ান্ত পর্বে খেলার যোগ্যতা অর্জন করেছিল। ২০১১ সালের গ্রীষ্মে, ২০১৪ ব্রাজিল বিশ্বকাপের মূল পর্বে যাওয়ার লড়াইয়ে তারা দ্বিতীয় রাউন্ডে ইন্দোনেশিয়ার মুখোমুখি হয়েছিল। আশখাবাদে প্রথম লেগে ১–১ গোলে ড্র করার পরে, শেষ পর্যন্ত তারা দ্বিতীয় লেগে ৪–৩ গোলে পরাজিত হয়েছিল। মোট ৫–৪ গোল পার্থক্যের কারণে তারা বাছাই পর্ব থেকেই ছিটকে গিয়েছিল।

২০১২ এএফসি চ্যালেঞ্জ কাপের প্রস্তুতির জন্য ২০১২ সালের শীতকালে দলটি তুরস্কে একটি প্রশিক্ষণ ক্যাম্প করতে গিয়েছিল। সেখানে ইয়াজগুলো হোজাগেল্ডিউ রোমানিয়ার সাথে একটি প্রীতি ম্যাচ আয়োজন করেছিল, যাতে তারা ৪–০ ব্যবধানে হেরেছিল।

২০১২ সালের মার্চ মাসে দলটি এএফসি চ্যালেঞ্জ কাপের চূড়ান্ত পর্বে অংশ নিতে কাঠমান্ডুতে গিয়েছিল। সেখানে তারা স্বাগতিক নেপালকে ৩–০ এবং মালদ্বীপকে ৩–১ গোলে পরাজিত করেছিল এবং ফিলিস্তিনের বিপক্ষে গ্রুপ পর্বের শেষ ম্যাচটি গোলশূন্য ড্র হয়েছিল। সেমিফাইনালে তুর্কমেনিস্তান ফিলিপাইনকে ২–১ গোলে হারায়। কিন্তু আগের টুর্নামেন্টের মতো এবারও তারা ফাইনাল ম্যাচে উত্তর কোরিয়ার কাছে ১–২ গোলে হেরেছিল।

২০১২ সালের অক্টোবরে, তুর্কমেনিস্তান দল ২০১২ ভিএফএফ কাপে অংশ গ্রহণ করে ভিয়েতনাম এবং লাওসকে হারায়। কিন্তু দক্ষিণ কোরিয়ার বিশ্ববিদ্যালয় সিলেকশন দলের বিপক্ষে ফাইনাল ম্যাচে ২–০ গোলে হেরে দ্বিতীয় স্থান অর্জন করে।

২০১৩ সালের ২৩ মার্চ ২০১৪ এএফসি চ্যালেঞ্জ কাপ এর বাছাই পর্বে তুর্কমেনিস্তান কম্বোডিয়াকে ৭–০ গোলে হারায়। দ্বিতীয় রাউন্ডে তুর্কমেনিস্তানের সাথে ব্রুনাইয়ের খেলা হওয়ার কথা ছিল। কিন্তু দলটি টুর্নামেন্টে না পৌঁছানোয় তুর্কমেনিস্তান ওয়াক ওভার পায় এবং নিয়মানুযায়ী তাদের ৩–০ ব্যবধানে জয়ী ঘোষণা করা হয়। শেষ রাউন্ডে তুর্কমেনিস্তান ফিলিপাইনকে কাছে ১–০ গোলে হেরেছিল। তবুও লাওসের পাশাপাশি সেরা দ্বিতীয় স্থান অধিকারী দল হিসাবে ২০১৪ এএফসি চ্যালেঞ্জ কাপের মূল পর্বে অংশ গ্রহণের সুযোগ অর্জন করতে সক্ষম হয়।

২০১৪ সালের জানুয়ারিতে রহিম কুর্বান্মেমেডো আবারো জাতীয় দলের দায়িত্ব নেন। তারা মে মাসে তিনটি প্রশিক্ষণ ক্যাম্পের আয়োজন করে এবং এরপর ২০১৪ এএফসি চ্যালেঞ্জ কাপে অংশ নেয়। কিন্তু সেখানে তারা গ্রুপ পর্বেই বিদায় নেয় এবং এর ফলে তারা ২০১৫ এর এশিয়ান কাপে অংশ গ্রহণ করার সুযোগ হারায়। ২০১৪ এএফসি চ্যালেঞ্জ কাপে তাদের খারাপ পারফরম্যান্সের ফলস্বরূপ প্রধান কোচসহ পুরো কোচিং স্টাফকে বরখাস্ত করা হয়েছিল।

২০১৫ সালের বসন্তে, ২০১৮ ফিফা বিশ্বকাপের বাছাইপর্বে অংশ নেওয়ার জন্য দলটি প্রস্তুত করার জন্য অ্যামাঙ্গেলি কোউমোকে জাতীয় দলের নতুন প্রধান কোচ হিসাবে নিয়োগ দেওয়া হয়েছিল। কিন্তু দলটি টুর্নামেন্ট শুরু করেছিল খারাপভাবে, এশিয়ার অন্যতম দুর্বল দল গুয়াম জাতীয় ফুটবল দল এর কাছে ০–১ গোলে হেরে। ২০১৫ সালের ১৬ জুন তারিখে, প্রথমবারের মতো তুর্কমেনিস্তান জাতীয় দলের ম্যাচ আশখাবাদের বাইরে অনুষ্ঠিত হয়েছিল এবং তা হয়েছিল দাশোগুজের স্পট টোপলুমি স্টেডিয়ামে। ১০,০০০ দর্শকের উপস্থিতিতে অনুষ্ঠিত এ খেলায় তুর্কমেনিস্তান দল ইরানের সাথে ১:১ গোলে ড্র করে। তারপর দলটি ওমানকে ১:৩ গোলে হারায়। ২০১৬ সালের অক্টোবরে কোপেটড্যাগ স্টেডিয়ামে অনুষ্ঠিত হোম গেমে তুর্কমেনিস্তান ভারতকে ২:১ গোলে এবং গুয়ামকে ১:০ গোলে পরাজিত করেছিল। নভেম্বরে তুর্কমেনিস্তান সংযুক্ত আরব আমিরাতের সাথে একটি প্রীতি ম্যাচ খেলেছিল যাতে তারা ১–৫ গোলে পরাজিত হয়। আর ইরানের সাথে অফিসিয়াল ম্যাচে দলটি পরাজিত হয় ১:৩ গোলে। ১৭ নভেম্বর, ২০১৬ ঘরের মাঠে খেলায় তুর্কমেনিস্তানের জাতীয় দলটি ওমান জাতীয় ফুটবল দলকে ২:১ এ হারিয়েছিল। চূড়ান্ত পর্যায়ে তুর্কমেনিস্তানের জাতীয় দল ভারতকে ২:১ এ পরাজিত করেছিল। তুর্কমেনিস্তান দল গ্রুপ ডি তে তৃতীয় স্থান অর্জন করেছিল, যা দলকে ২০১৮ বিশ্বকাপের বাছাইপর্বের পরবর্তী পর্যায়ে যেতে না দিলেও ২০১৮ এর এশিয়ান কাপে লড়াইয়ের সুযোগ দিয়েছিল।

তুর্কমেনিস্তান শেষ পর্যন্ত ইতিহাসে দ্বিতীয়বারের মতো ২০১৯ এশিয়ান কাপের বাছাই পর্ব থেকে উত্তীর্ণ হয়েছে।

২০১৯ সালের মার্চে তুর্কমেনিস্তানের ফুটবল ফেডারেশন এক বছরের জন্য চুক্তি স্বাক্ষরের মাধ্যমে অ্যান্তে মিসেকে তুর্কমেনিস্তান জাতীয় ফুটবল দলের প্রধান কোচ হিসাবে ঘোষণা করে। ক্রোয়েশিয়ান বিশেষজ্ঞ স্যান্দ্রো টমিক তুর্কমেনিস্তানের জাতীয় দলকে প্রশিক্ষণ দিতে সহায়তা করবে। ক্রোয়েশিয়ান কোচদের শুধুমাত্র জাতীয় দল নয়, বরং তুর্কমেনিস্তানে সামগ্রিক ফুটবলের উন্নয়নের জন্য নিয়োগ দেওয়া হয়েছে। ৩ মাস পর নতুন কোচের প্রথম ম্যাচে দলটি উগান্ডার বিপক্ষে প্রীতি ম্যাচে গোল শূন্য ড্র করে।

এশিয়ান গেমস পরিসংখ্যান
ইতিহাস
খেলোয়াড়বৃন্দ
২০১০ এর দশক